ઘરના બારણે ટકોરા પડે કે ડોરબેલ વાગે ત્યારે જાણે – અજાણે આપણું મન ધારણાઓ બાંધવા લાગે છે. વહેલી સવારનો સમય હોય તો દૂધવાળો કે છાપાવાળો મહિનાનો હિસાબ કરવા આવ્યા હશે, બપોરનો સમય હોય તો ઇન્ટરનેટના જમાનામાં પણ પહેલો ખ્યાલ તો પોસ્ટમેન આવ્યો હશેનો જ આવે કે સાંજના સમયે ગેસ સિલિન્ડર રિફિલની ડિલિવરી આપનારથી લઈને ગેસ્ટના આગમનની ધારણાઓ મન કરવા લાગે. પણ તમે બારણું ખોલો અને આગંતુક ‘તમે કદી રક્તદાન કર્યું છે?’ એવો સવાલ પૂછે, પૂછી બેસશે એવો ખ્યાલ તો મનના ખૂણેખાંચરે પણ પડેલો ન હોય. પણ બારણે આવેલી વ્યક્તિએ મને સવાલ શું પૂછ્યો, એ પછીના વાક્યોમાં પોતાના આગમનના હેતુનો ઓળખાણ આપવા સાથે ઉઘાડ કરી આપ્યો.